PATVIRTINTA

Jonavos r. Kulvos Abraomo

Kulviečio mokyklos direktoriaus

2017 m. lapkričio 27 d. įsakymu Nr. V-

**NAUDOJIMOSI NEATLYGINTINAI MOKYKLOS PATALPOMIS IR KITU TURTU TVARKOS APRAŠAS**

**I. BENDROSIOS NUOSTATOS**

1. Naudojimosi neatlygintinai mokyklos patalpomis ir kitu turtu tvarkos aprašas parengtas vadovaujantis Jonavos rajono savivaldybės tarybos 2017 m. spalio 26 d. sprendimu Nr. 1TS-240 „Dėl leidimo neatlygintinai naudotis ugdymo įstaigų paralpomis”.

2. Šis tvarkos aprašas reglamentuoja tvarką Jonavos rajono bendruomenių švietimo, kultūros, sporto ir rekreacijos, socialinėms, sveikatingumo ir kitiems nekomerciniams poreikiams tenkinti.

**II. NAUDOJIMOSI NEATLYGINTINAI MOKYKLOS PATALPOMIS IR KITU TURTU TVARKA**

3. Jonavos r. Kulvos Abraomo Kulviečio mokyklos patalpomis (sporto sale, kabinetais, fojė ir kt.) ir kitu turtu (mokymo priemonėmis, sporto aikštynu, sporto inventoriumi, treniruokliais, mokykliniais baldais ir kt.) laisvu laiku po pamokų, neformaliojo švietimo užsiėmimų ir kitų mokyklos renginių neatlygintinai gali naudotis Jonavos rajono kaimo bendruomenių nariai vienkartinėms švietimo, kultūros, sporto ir rekreacijos, socialinėms, sveikatingumo ir kitiems nekomerciniams poreikiams tenkinti.

4. Dėl pasinaudojimo neatlygintinai mokyklos patalpomis ir kitu turtu kaimo bendruomenės narių atstovas ne vėliau kaip prieš dvi darbo dienas iki numatomo renginio kreipiasi į mokyklos direktorių.

5. Suderinus su mokyklos direktoriumi, bendruomenės narių atstovas rašo prašymą (1 priedas), kuriame nurodo kas, kada, kiek laiko ir kokiu tikslu norėtų naudotis mokyklos patalpomis ir kitu turtu, nurodo asmenį, kuris bus atsakingas už tinkamą mokyklos patalpų ir kito turto naudojimą. Atstovas taip pat nurodo ir savo vardą, pavardę, adresą ir telefono numerį. Bendruomenės narių atstovu gali būti asmuo ne jaunesnis kaip 18 metų. Prašymas pateikiamas į mokyklos raštinę arba el. paštu.

6. Kreipiantis su prašymu dėl mokyklos patalpų ir kito turto naudojimo neatlygintinai, bendruomenės narių atstovas įspėjamas, kad mokyklos patalpose griežtai draudžiama rūkyti, vartoti alkoholinius gėrimus bei kitas psichotropines medžiagas.

7. Ne vėliau kaip prieš dieną iki numatomo renginio datos bendruomenės narių atstovas informuojamas, kas juos įleis į mokyklos patalpas ir kam atstovas turi atsiskaityti už tvarką patalpoje.

8. Bendruomenės narys, susitaręs dėl naudojimosi neatlygintinai mokyklos patalpomis ir kitu turtu, atsako už jam patikėtų patalpų ir kito turto tvarkingą eksploatavimą. Sugadinus mokyklos patalpas ar inventorių, atsako įstatymų nustatyta tvarka.

9. Asmenys, pažeidę mokykloje galiojančią tvarką, praranda tolesnę galimybę pasinaudoti mokyklos patalpomis ir kitu turtu.

**III. BAIGIAMOSIOS NUOSTATOS**

10. Naudojimosi neatlygintinai mokyklos patalpomis ir kitu turtu tvarkos aprašą, jo papildymus ir pakeitimus tvirtina mokyklos direktorius.

11. Tvarkos aprašas viešai skelbiamas mokyklos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Jonavos r. Kulvos Abraomo

Kulviečio mokyklos direktoriaus

2017 m. lapkričio 27 d. įsakymo Nr. V-

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

Jonavos r. Kulvos Abraomo

Kulviečio mokyklos direktoriui

**PRAŠYMAS**

**DĖL LEIDIMO NEATLYGINTINAI PASINAUDOTI**

**MOKYKLOS PATALPOMIS IR/AR KITU TURTU**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Prašau leisti neatlygintinai pasinaudoti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti, kuo norite pasinaudoti, kas, kada, kiek

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

laiko ir kokiu tikslu naudosis patalpomis ir/ar kitu turtu, nurodyti asmenį, kuris bus atsakingas už tinkamą mokyklos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

patalpų ir kito turto naudojimą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)